* **Benelux 7 μέρες 06-12/08, 13-19/08 & 20-26/08. Αεροπορικώς**

**1η Μέρα: Θεσσαλονίκη - Βρυξέλλες – Ξενάγηση πόλης.**

Συγκέντρωση στο αεροδρόμιο και πτήση για τις Βρυξέλλες. Άφιξη στο αεροδρόμιο, επιβίβαση στο λεωφορείο και άμεση αναχώρηση για το κέντρο των Βρυξελλών για να ξεκινήσουμε την ξενάγηση μας. Θα δούμε την πανέμορφη πλατεία Γκραντ Πλατς, μία από τις εντυπωσιακότερες πλατείες της Ευρώπης,  με το εντυπωσιακό Δημαρχείο, το κτίριο που στεγάζει το Μουσείο της Πόλης, τα φλαμανδικά αναγεννησιακά κτίρια, αλλά και το αγαλματίδιο του Μανεκέν Πις που είναι το σύμβολο της πόλης το οποίο απεικονίζει ένα μικρό παιδάκι που ουρεί και λέγεται ότι πρόκειται για τον γιο ενός δούκα που ουρεί πάνω από τα στρατεύματα των εχθρών πριν από μια μάχη. Ύστερα θα επισκεφτούμε το Βασιλικό Παλάτι, το Βελγικό Κοινοβούλιο, τον γοτθικό Καθεδρικό Ναό του Αγίου Μιχαήλ και της Αγίας Γουδούλης, τα κτήρια της Ευρωπαϊκής ‘Ένωσης, την Αψίδα του Θριάμβου στο πάρκο Σενκαντενέρ και τέλος το Ατόμιουμ που είναι το σήμα κατατεθέν των Βρυξελλών. Ελεύθερος χρόνος και στη συνέχεια τακτοποίηση στο ξενοδοχείο μας.

**2η Μέρα | Βρυξέλλες – Βατερλό – Προαιρετική εκδρομή στην Αμβέρσα.**

Πρωινό και στη συνέχεια θα αναχωρήσουμε για το Βατερλό. Άφιξη στην ιστορική πόλη που πήρε το όνομα του από την διάσημη μάχη μεταξύ Γάλλων και Άγγλων. Το Βατερλό είναι μοναδικός προορισμός για τους λάτρεις της ιστορίας. Θα ξεκινήσουμε την περιήγηση μας με την εκκλησία του Αγίου Ιωσήφ, τα Κάστρα Argenteuil ένα κτήμα 300 στρεμμάτων που πήρε το όνομα του από το μικρό ποταμό Zilverbeek (Αεργεντίνικα στα Γαλλικά) και τέλος την κορυφή The Lions Mound όπου μπορείτε να δείτε ολόκληρη την περιοχή που δόθηκε η μάχη του Βατερλό. Επίσης στην κορυφή υπάρχει ένα άγαλμα λιονταριού, ύψους 40 μέτρων. Ελεύθερος χρόνος και το μεσημέρι θα αναχωρήσουμε προαιρετικά για την πόλη της Αμβέρσας. Άφιξη και ακολουθεί η περιήγηση της πόλης ξεκινώντας με το σήμα κατατεθέν της τον σχεδόν αιωρούμενο δαντελωτό πύργο ύψους 123μ. κατασκευασμένος από λευκή πέτρα που ορθώνεται πάνω από τον Καθεδρικό της Παναγίας Onze Lieve Vrouwekathedraal. Το εσωτερικό του κοσμούν 4 αριστουργήματα του Rubens που θεωρούνται οι πιο συναισθηματικές απεικονίσεις βιβλικών σκηνών που έχουν γίνει ποτέ. Θα περπατήσουμε στους πεζόδρομους του ιστορικού κέντρου με τα γραφικά μαγαζάκια και την ανέμελη ζωή των τοπικών κατοίκων. Επίσης ολόκληρη η πόλη μοιάζει με ένα αρχιτεκτονικό μουσείο, από το μεσαιωνικό κάστρο δίπλα στο ποτάμι, μέχρι τις σύγχρονες δημιουργίες στην προκυμαία και τον περίφημο δρόμο Cogels-Osylei, όπου οι αρχιτέκτονες έχουν κάνει… θαύματα! Εξέχουσα είναι η γοτθική και η φλαμανδική μπαρόκ αρχιτεκτονική με χαρακτηριστικό δείγμα το σπίτι του Pieter Paul Rubens, του μεγαλύτερου μπαρόκ καλλιτέχνη της βόρειας Ευρώπης. Ελεύθερος χρόνος στη πολύβουη Grote Market, με τα υπαίθρια καφέ και εστιατόρια και με το σιντριβάνι στο κέντρο να υπενθυμίζει το θρύλο του Ρωμαίου Εκατόνταρχου Brabo που απάλλαξε την πόλη από τον τυραννικό Γίγαντα. Ωστόσο, σημειώστε και τέσσερις γειτονιές που αξίζουν να τις γνωρίσετε. Περπατήστε στο Meir, την εμπορική συνοικία και μετά χαθείτε στον γλυκό κόσμο της πραλίνας, των ντελικατέσεν, των κομψών καφέ, στο De Wilde Zee (περάστε από το Burie Chocolate shop, 3 Korte Gasthuisstraat, για σοκολάτες). Στο Quartier Latin θα πάρετε γερή δόση πολυτέλειας, ενώ η συνοικία της μόδας, Modenatie, στη συνδρομή των οδών Nationale και Drukkerijstraat, φιλοξενεί το Ινστιτούτο Μόδας της, το Μουσείο και την Ακαδημία Μόδας. Ελεύθερος χρόνος και έπειτα επιστροφή στις Βρυξέλλες. Διανυκτέρευση.

**3η Μέρα | Βρυξέλλες – Ντινάν – Λουξεμβούργο.**

Πρωινό και στη συνέχεια θα αναχωρήσουμε για το μαγικό Ντινάν. Άφιξη και ξεκινάμε αμέσως την ξενάγηση μας στην μικρή πόλη του Βελγίου που βρίσκεται πάνω στον ποταμό Meuse και σε απέραντες κοιλάδες. Το Ντινάν αποτελεί ένα γραφικό μέρος με αποτέλεσμα να μαγεύει τους επισκέπτες. Ξεκινάμε την ξενάγηση μας με το La Citadelle de Dinant ένα οχυρό του 11ου αιώνα σε γκρεμό που περικλείει το Ντινάν από τα ανατολικά. Πέρα από την απίστευτη θέα που μας προσφέρει, στο εσωτερικό του μπορούμε να παρακολουθήσουμε ένα αφιέρωμα στον χώρο και στον πόλεμο των χαρακωμάτων καθώς επίσης και να περιπλανηθούμε στον χώρο γενικότερα. Στη συνέχεια θα κατηφορίσουμε προς την πόλη και θα δούμε την Collégiale Notre-Dame de Dinant μια εκκλησία στην όχθη του ποταμού με τον χαρακτηριστικό πανέμορφο τρούλο. Η εκκλησία χρονολογείτε από τον 16ο αιώνα και έχει ύψος 100 μέτρα. Δίπλα στην εκκλησία επίσης στέκεται η εμβληματική γέφυρα Charles de Gaulle η οποία είναι διακοσμημένη με σαξόφωνα το καθένα ζωγραφισμένο με σημαίες από την ευρωπαϊκή ένωση. Έπειτα αξίζει να επισκεφτούμε το μικρό μουσείο Maison de Monsieur Sax για να γνωρίσουμε τον Adolphe Sax και τα απίστευτα πνευστά. Επίσης αξιοθαύμαστο είναι και το μουσείο Maison Leffe της γνωστής μάρκας μπίρας Leffe. Στεγάζεται στο παρεκκλήσι της πρώην μονής Bethléem. Στην συνέχεια θα επισκεφτούμε το Parc de Furfooz για να απολαύσουμε και να περπατήσουμε στο υπέροχο φυσικό τοπίο. Ελεύθερος χρόνος. Αφήνουμε το όμορφο Ντινάν και συνεχίζουμε προς το Μεγάλο Δουκάτο του Λουξεμβούργου. Φτάνουμε στην ομώνυμη πρωτεύουσά του, την Πόλη του Λουξεμβούργου, που κατά ένα μεγάλο μέρος είναι κτισμένη μέσα σε μια χαράδρα. Ξεκινάμε την περιήγησή μας όπου θα δούμε το παλάτι του Μεγάλου Δούκα, τον καθεδρικό ναό της Παναγίας, την εντυπωσιακή κόκκινη γέφυρα και τα τείχη της πόλης των τραπεζών. Στάση στο μεσαιωνικό κάστρο της περιοχής, με σκηνικό που θυμίζει ταινία εποχής και ελεύθερος χρόνος για να χαρούμε όπως πρέπει την πρωτεύουσα του Μεγάλου Δουκάτου. Στην συνέχεια αναχώρηση για Βρυξέλλες. Διανυκτέρευση.

**4η Μέρα: Βρυξέλλες – Γάνδη – Μπρυζ.**

Πρωινό και στη συνέχεια αναχωρούμε για την γραφική Γάνδη, μία από τις παλαιότερες πόλεις του Βελγίου και πρωτεύουσα της Επαρχίας της Ανατολικής Φλάνδρας. Μια πόλη που υπήρξε κατά τον μεσαίωνα ένα σπουδαίο εμπορικό λιμάνι της Ευρώπης . Στην περιήγηση μας στο μεσαιωνικό κέντρο της πόλης, θα θαυμάσουμε το κάστρο των ιπποτών και τον Καθεδρικό ναό του Αγίου Βονιφάτη όπου βρίσκονται έργα του γνωστού ζωγράφου Ρούμπεν, του Ιερώνυμου Μπος και το υπέροχο τρίπτυχο που αποδίδεται στους αδερφούς Βαν Έικ. Συνεχίζουμε για την πρωτεύουσα της επαρχίας της Δυτικής Φλάνδρας, μια από τις ομορφότερες πόλεις της κεντρικής Ευρώπης, τη Μπρυζ. Θα περπατήσουμε στο ιστορικό κέντρο της πόλης και θα δούμε το πάρκο με τη «Λίμνη της Αγάπης», το παλαιότερο νοσοκομείο στην Ευρώπη του Αγίου Ιωάννη, το Ναό της Παναγίας, τη πολυφωτογραφημένη γέφυρα του Αγίου Βονιφάτιου, το Μέγαρο των Αρχόντων, τους κήπους Arends και τέλος το Κολέγιο της Ευρώπης, το πρώτο χρηματιστήριο στον κόσμο, μοναδικό στολίδι της πόλης. Ελεύθερος χρόνος και έπειτα τακτοποίηση στο ξενοδοχείο μας που βρίσκεται στην πόλη Μπρυζ.

**5η Μέρα |Μπρύζ - Ρότερνταμ - Ντέλφτ - Χάγη – Άσμτερνταμ.**

Πρωινό καιέχοντας αποκτήσει εμπειρίες και όμορφες εικόνες αναχωρούμε για το Ρότερνταμ. Άφιξη στην πόλη του Ρότερνταμ, τεράστιας σημασίας λιμάνι και εμπορικό δίαυλο της βόρειας Ευρώπης. Ελεύθερος χρόνος και έπειτα θα αναχωρήσουμε για το όμορφο Ντέλφτ. Το Ντέλφτ ήταν η πρώτη πρωτεύουσα του Ολλανδικού κράτους, μία πόλη με πανέμορφο ιστορικό κέντρο και μεγαλοπρεπούς βασιλικούς ναούς. Επίσης το Ντέλφτ ήταν γενέτειρα του διάσημου Ολλανδού ζωγράφου Γιοχάνες Βερμέερ. Άφιξη και θα ξεκινήσουμε την περιήγηση μας με τον παλαιό ναό (Oude Kerk) με ύψος 75 μέτρα του οποίου η πρόσβαση πραγματοποιείται από μια πανέμορφη γέφυρα που περνάει από ένα από τα πολλά κανάλια του Ντέλφτ. Στη συνέχεια θα επισκεφτούμε το Oostpoort που ήταν από τις αρχικές οκτώ πύλες της πόλης η οποία έχει απομείνει μέχρι και σήμερα. Το τοπίο στο Oostpoort είναι μαγικό δίνοντας την ευκαιρία να βγάλετε υπέροχες φωτογραφίες. Αργότερα θα περπατήσουμε σε κάποια από τα όμορφα κανάλια της πόλης φτάνοντας στην πλατεία Markt με το φανταστικό Δημαρχείο του Ντελφτ με τα μοναδικά κόκκινα παράθυρα. Ελεύθερος χρόνος και έπειτα ακολουθώντας την πορεία του προγράμματος θα επισκεφτούμε την πόλη της <<Ειρήνης>>, την Χάγη. Στη Χάγη θα συναντήσουμε το πανέμορφο Διεθνές Δικαστήριο της Χάγης καθώς και το Binnenhof το οποίο είναι ένα σύμπλεγμά κτιρίων που συμπεριλαμβάνει την Ολλανδική Βουλή. Το Binnenhof είναι δίπλα σε μια μικρή λίμνη που ονομάστηκε "Λίμνη δικαστηρίου" και είναι το σημαντικότερο σημείο της πόλης καθώς εκεί χτυπάει η καρδιά της πολιτικής της Χώρας. Στην λίμνη θα έχετε την ευκαιρία να βγάλετε κάποιες μαγικές φωτογραφίες και να δείτε όλες τις σημαίες των βασιλείων της ομοσπονδίας της Ολλανδίας. Ελεύθερος χρόνος και στην συνέχεια θα αναχωρήσουμε για το Άμστερνταμ. Άφιξη και τακτοποίηση στο ξενοδοχείο μας.

**6η Μέρα | Άμστερνταμ – Ξενάγηση πόλης.**

Πρωινό στο ξενοδοχείο και έπειτα θα ξεναγηθούμε στα αξιοθέατα της πόλης. Στην ξενάγηση μας θα δούμε το Βασιλικό Ανάκτορο που είναι ένα από τα τέσσερα παλάτια της χώρας και βρίσκεται στην κεντρική πλατεία Νταμ και αρχικά λειτούργησε σαν Δημαρχείο. Στη συνέχεια μετατράπηκε σε βασιλική κατοικία για τον Ναπολέοντα και αργότερα για την Ολλανδική Βασιλική Οικογένεια. Η κεντρική πλατεία Νταμ που χτίστηκε το 1400, αποτελεί κομβικό σημείο της πόλης και το φημισμένο Ράικσμουζέουμ (Εθνική Πινακοθήκη της Ολλανδίας) που βρίσκεται στον ίδιο χώρο είναι ένα από τα υπέροχα μουσεία του Άμστερνταμ με σχεδιασμό και στυλ παρόμοιο του σταθμού Central. Το μουσείο περιέχει πάνω από ένα εκατομμύριο εκθέματα εκ των οποίον εκτίθενται μόνο τα οχτώ χιλιάδες από αυτά. Επόμενος σταθμός μας η Οικία - Μουσείο του διάσημου ζωγράφου και χαράκτη Ρέμπραντ. Επίσης θα επισκεφτούμε το Νομισματοκοπείο και το μέγαρο των Σιδηροδρόμων με ιδιαίτερα χαρακτηριστικά από την γοτθική και αναγεννησιακή αρχιτεκτονική με αποτέλεσμα η πρόσοψη να μοιάζει με παλάτι. Ελεύθερος χρόνος στην διάθεση μας και στη συνέχεια θα επισκεφτούμε το Heineken Experience που θα γνωρίσουμε την ιστορία της αγαπημένης μπίρας Amstel και της Heineken καθώς πλέον είναι ίδια εταιρεία γιατί η οικογένεια Heineken αγόρασε την Amstel. Ελεύθεροι να περιπλανηθείτε στην πλούσια και ποικίλη αγορά της πόλης. Μπορείτε επίσης να επισκεφτείτε την διάσημη περιοχή Red Light District που αποτελεί μέρος αυτού που κάνει διάσημο το Άμστερνταμ. Η περιοχή με τα κόκκινα φανάρια γνωστή και ως De Wallen είναι μια συνοικία γύρω από το κανάλι Damrak με αρκετά μπαρ και club με παραστάσεις. Παρόλο που αυτή η περιοχή είναι αρκετά αστυνομευμένη, να έχετε ιδιαίτερη προσοχή στα υπάρχοντα σας και σε επιτήδειους που θα προσπαθήσουν να σας εξαπατήσουν. Το βράδυ επιστροφή στο ξενοδοχείο μας για ξεκούραση.

**7η Μέρα: Άμστερνταμ – Μάρκεν – Βόλενταμ – Πτήση επιστροφής.**

Πρωινό στο ξενοδοχείο και στην συνέχεια θα πραγματοποιηθεί μια εκδρομή στα γραφικά ψαροχώρια Μάρκεν και Βόλενταμ, που έχουν διατηρήσει τον παραδοσιακό τους χαρακτήρα και βρίσκονται στις όχθες της άλλοτε λιμνοθάλασσας Ζόιντρζεε. Στο Μάρκεν θα ξεκινήσουμε την περιήγησή μας με τα πόδια βλέποντας το ρουστίκ λιμάνι μέχρι και τα αξιολάτρευτα ξύλινα σπιτάκια με ξυλοπόδαρα που έμεναν οι ψαράδες και χρησιμοποιήθηκαν επίσης για το κάπνισμα χελιών. Έπειτα θα επισκεφτούμε το Εργοστάσιο Ξύλινων Υποδημάτων για να μάθουμε πως ένα κομμάτι ξύλου από λεύκα μπορεί να γίνει ένα άνετο τσόκαρο. Το εργοστάσιο έχει και αναμνηστικά όπου μπορείτε να προμηθευτείτε για να θυμάστε την εμπειρία. Ακολούθως θα δούμε ένα σημαντικό αξιοθέατο της πόλης τον φάρο Paard van Marken που χρονολογείτε από το 1893. Στον δρόμο μας θα συναντήσουμε το μνημείο Πλημμυρών που χτίστηκε λόγω του ότι το Marken πριν χτιστεί το φράγμα Afsluitdijk βρισκόταν στο έλεος των πλημμυρών προκαλώντας συνεχή καταστροφή με την μεγαλύτερη να σημειώνετε το 1916 με αποτέλεσμα να χαθούν κάποιοι νησιώτες και πολλοί να μένουν άστεγοι. Έπειτα επίσκεψη σε ένα μικρό σπιτάκι στο λιμάνι το Kijkhuisje Sijtje Boes το οποίο είναι ένα μικρό μουσείο από σουβενίρ. Το όνομα αυτού το πήρε από τον ιδρυτή Sijtje Boes που ήταν αυτός που έκανε το Marken τουριστικό προορισμό. Στη συνέχεια αναχωρούμε για το Βόλενταμ το οποίο είναι τόσο όμορφο που έχει ζωγραφιστεί από τους μεγάλους ζωγράφους Ρενουάρ και Πικάσο. Θα περιηγηθούμε στο κομψό λιμάνι που οδηγεί στα όμορφα ξύλινα σπιτάκια και σε αρκετά κανάλια. Ελεύθερος χρόνος και αναχώρηση για το αεροδρόμιο του Άμστερνταμ για την πτήση της επιστροφής.

|  |  |  |  |  |  |  |
| --- | --- | --- | --- | --- | --- | --- |
| **Benelux 7 μέρες** | | | | **Αναχωρήσεις: 06/08, 13/08 & 20/08 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Thon Hotel Eu or similar | 4\* | Πρωινό | 649€ | 509€ | 280€ | Πτήσεις με Aegean Airlines: Θεσσαλονίκη - Βρυξέλλες: 07:25-09:20 Άμστερνταμ - Αθήνα: 16:30-20:30 Αθήνα - Θεσσαλονίκη: 23:05-23:59 |
|
|
| Lodewigk Van Male | 3\*sup. |
| XO Blue Tower | 4\* |
| **Στη τιμή περιλαμβάνονται:** Αεροπορικά εισιτήρια μετ'επιστροφής με Aegean Airlines. 1 αποσκευή 23Kg. ανά άτομο + Χειραποσκευή 8kg. Έξι (6) διανυκτερεύσεις στα ξενοδοχεία όπως αναφέρονται στον αναλυτικό μας τιμοκατάλογο. Πρωινό καθημερινά στον χώρο του ξενοδοχείου. Ασφάλεια αστικής ευθύνης. Ξεναγήσεις-Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας. **Δεν περιλαμβάνονται:** Φόροι αεροδρομίου, επίναυλοι καυσίμων και ΦΠΑ: 175€. Τέλη διαμονής. Check points: 25€. Προαιρετική εκδρομή στην Αμβέρσα: 25€. Φιλοδωρήματα, αχθοφορικά. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. | | | | | | |
|